Bilhorod-Dnistrovskyj
Store norske leksikon,Geografi,Verdens geografi,Europa,Ukrainas geografi
Bilhorod-Dnistrovskyj er en by i Ukraina, ved Dnestrs utløp i Svartehavet. Den har 50 105 innbyggere (2014).
Byen ble grunnlagt fra Miletos på 600-tallet fvt., og het som gresk koloni Tyras. I middelalderen tilhørte byen venetianerne og senere genoveserne, og var et handelssentrum med gresk og armensk befolkning. Byen var i perioden 1484 til 1812 under tyrkisk styre og i periodene 1918–1940 og 1941–1944 rumensk (Cetatea Albă). Tidligere russisk og tyrkisk navn er Akkerman. Les mer i Store norske leksikon Ukraina Ukrainas geografi